மார்வெல் திரைப் பிரபஞ்சம்: நான்காம் கட்டம்

**[[மார்வெல் திரைப் பிரபஞ்சம்]]: நான்காம் கட்டம்** என்பது மார்வெல் வரைகதை வெளியீடுகளில் தோன்றும் கதாபாத்திரங்களை அடிப்படையாகக் கொண்டு மார்வெல் இசுடியோசு நிறுவனம் தயாரித்த அமெரிக்க நாட்டு மீநாயகன் திரைப்படங்களின் வரிசையாகும். இந்த நான்காம் கட்டதின் தயாரிப்புகள் அனைத்தும் 2021 முதல் 2023 வரை வெளியிடப்படுகிறது.

இது மார்வெல் இசுடியோசு நிறுவனத்தால் டிஸ்னி இயங்குதள விநியோக சேவையான டிஸ்னி+ என்ற ஓடிடி தளத்திற்க்காக பல இணையத் தொடர்களை உருவாக்கி, அது ஏற்கனவே தயாரிப்பிற்கு தயாராக இருந்த மார்வெல் திரைப்படங்களுடன் இந்த தொலைக்காட்சித் தொடர்களைச் இணைப்பதே இந்த நான்காம் கட்டத்தின் முதல் உரிமம் ஆகும். இந்த நான்காம் கட்டம் வாண்டாவிஷன் என்ற தொடருடன் தொடங்கியது, இது சனவரி 2021 இல் டிஸ்னி+ என்ற ஓடிடி தளத்தில் திரையிடப்பட்டது, அதே நேரத்தில் இந்த கட்டத்தில் முதல் திரையரங்கப் படம் பிளாக் விடோவ் ஆகும், இது ஜூலை 2021 இல் வால்ட் டிஸ்னி ஸ்டுடியோஸ் மோஷன் பிக்சர்ஸ் ஆல் வெளியிடப்பட்டது. கோவிட்-19 தொற்றுநோய் காரணமாக நான்காம் கட்டத்தின் வெளியீட்டு அட்டவணை பலமுறை மாற்றப்பட்டது என்பது குறிப்பிடத்தக்கது.

கேவின் பிகே என்பவர் இந்த கட்டத்தில் ஒவ்வொரு படத்தையும் தயாரிக்க, அவருடன் இணைந்து மார்வெல் இசுடியோசு நிர்வாகிகாளான, ஜொனாதன் சுவார்ட்ஸ் என்பவர் சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தையும், தோர்: லவ் அண்ட் தண்டர் என்ற படத்தை பிராட் விண்டர்பாம் என்பவரும் மற்றும் எட்டெர்னல்சு என்ற படத்தை நேட் மூர் என்பவரும் தயாரித்துள்ளனர்கள். இவர்களுடன் இசுபைடர்-மேன்: நோ வே ஹோம் என்ற படத்தை அமி பாஸ்கல் என்பவர் சோனி பிக்சர்ஸ் இரிலீசிங் சார்பில் தயாரித்துள்ளார்.

இந்த கட்டத்தில் மார்வெல் திரைப் பிரபஞ்சத் திரைப்படங்களில் துணை கதாபாத்திரத்தில் நடித்த எலிசபெத் ஓல்சென், பவுல் பெட்டனி, அந்தோணி மேக்கி, செபாஸ்டியன் இஸ்டான், டாம் ஹிடில்ஸ்டன், ஜெரமி ரெனர் போன்ற பல நடிகர்களுக்கு தனித்தையாக பல தொடர்கள் உருவாக்கப்பட்டுள்ளது. அதே தருணம் சாங்க்-சி அண்ட் தி லெஜெண்ட் ஒப் தி டென் ரிங்ஸ், எட்டெர்னல்சு, இசுபைடர்-மேன்: நோ வே ஹோம், டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ், தோர்: லவ் அண்ட் தண்டர், பிளாக் பான்தர்: வகாண்டா போரெவர் போன்ற படங்கள் மூலம் புதிய கதாபாத்திரங்களும் இந்த கட்டத்தில் அறிமுகப்படுத்தப்பட்டுள்ளது.

இந்த நான்காம் கட்டம் 2021 இல் பிளாக் விடோவ் வெளியீட்டில் தொடங்கி 2022 இல் பிளாக் பான்தர்: வகாண்டா போரெவர் வெளியீட்டில் முடிந்தது. இந்த கட்டத்தின் மொத்தம் ஏழு படங்கள் வெளியாகி, உலக வசூல் ரீதியாக $5.7 பில்லியனுக்கு மேல் வசூலித்தன.

## வளர்ச்சி
அக்டோபர் 2016 வாக்கில் த வால்ட் டிஸ்னி ஸ்டுடியோஸ் நிறுவனத்தால் 2020 மற்றும் 2021 ஆம் ஆண்டிற்கான பெயரிடப்படாத மார்வெல் இசுடியோசின் படங்களுக்கான பல வெளியீட்டு தேதிகளை திட்டமிடப்பட்டுள்ளது. மார்வெல் இசுடியோசு தலைவரான கேவின் பிகே என்பவர் அந்தத் தேதிகளுக்கான சில படங்கள் ஏற்கனவே அறியப்பட்டவை என்று கூறினார்.

நவம்பர் 2017 வாக்கில் டிஸ்னி தனது புதிய இயங்குதள விநியோக சேவையான டிஸ்னி+ என்ற ஓடிடி தளம் ஒன்றை வெளியிடுவதாகவும் அதற்காகக குறிப்பாக மார்வெல் தொலைக்காட்சி தொடரை உருவாக்கி வருகிறது என்றும், இது 2019 ஆம் ஆண்டின் இறுதிக்குள் தொடங்க திட்டமிடப்பட்டடுள்ளது என்று அறிவித்தனர்.

ஜூலை 2019 இல் மார்வெல் இசுடியோசு சார்பில் சான் டியாகோ காமிக்-கானில் என்ற வரைகதை சந்திப்பு குழுவை நடத்தி, அங்கு கேவின் பிகே என்பவரால் நான்காம் கட்டத்திற்க்கான பிளாக் விடோவ், எட்டெர்னல்சு, சாங்க்-சி அண்ட் தி லெஜெண்ட் ஒப் தி டென் ரிங்ஸ், டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ் மற்றும் தோர்: லவ் அண்ட் தண்டர் போன்ற ஐந்து திரைப்படங்களுக்கான அறிவிப்புடன் டிஸ்னி+ ஆக வாண்டாவிஷன், பால்கன் அண்ட் வின்டர் சோல்ஜர், லோகி, வாட் இப்...? மற்றும் ஹாக்ஐ போன்ற ஐந்து தொடர்களுக்கான தயாரிப்பு விவரங்களை அறிவித்தார். அத்துடன் திரைப்படங்கள் மற்றும் தொடர்களுக்கு இடையே தொடர்புகள் இருக்கும் என்று அவர் உறுதி செய்தார். பின்னர் பிளாக் பான்தர் (2018) மற்றும் கேப்டன் மார்வெல் (2019) ஆகியவற்றின் தொடர்ச்சியான புதிய படங்களுடன் ஃபென்டாஸ்டிக் ஃபோரை அடிப்படையாகக் கொண்ட புதிய படமும் இந்த நான்காம் கட்டத்தில் சேர்க்கப்பட்டது. அந்த நேரத்தில் இந்த படங்கள் குறித்த அதிகாரப்பூர்வமான தேதிகள் வழங்கப்படாது என்றும் கேவின் பிகே என்பவர் குறிப்பிட்டார். ஒரு மாதத்திற்குப் பிறகு மேலும் மிஸ். மார்வெல், மூன் நைட் மற்றும் சீ-ஹல்க் போன்ற மூன்று டிஸ்னி+ தொடர்களை அறிவித்தார், அவை நான்காவது கட்டத்தின் ஒரு பகுதியாக வெளியிடப்படும் என்றும் அத்துடன் பிளாக் பாந்தர் படத்தின் தொடர்ச்சியின் தலைப்புடன் பிளாக் பான்தர் II என்றும் அது மே 6, 2022 வெளியிடப்படும் என்று அறிவித்தார். செப்டம்பரில் டிஸ்னி மற்றும் சோனி பிக்சர்ஸ் ஆகியோர் மார்வெல் இசுடியோசு மற்றும் கேவின் பிகே உடன் இணைந்து மீண்டும் இசுபைடர்-மேன்: நோ வே ஹோம் படத்தை தயாரிக்கத் தயாராக இருப்பதாக அறிவித்தனர்.

கோவிட்-19 தொற்றுநோய் காரணமாக பிளாக் விடோவ் படம் மார்ச் 2020 இல் டிஸ்னியின் வெளியீட்டு அட்டவணையில் இருந்து நீக்கப்பட்டது. அத்துடன் பல திரைப்படங்களின் தயாரிப்பு மற்றும் வெளியீடுகள் தள்ளிவைக்கப்பட்டன அல்லது நிறுத்தப்பட்டன.

## திரைப்படங்கள்

## தொலைக்காட்சி தொடர்கள்

நான்காம் கட்டத்தில் உள்ள அனைத்து தொடர்களும் டிஸ்னி+ இல் வெளியிடப்படுகின்றன.

## படத்தின் வருவாய்

## விமர்சனம் மற்றும் பொதுமக்களின் கருத்து

## மேற்கோள்கள்

+4
+

பகுப்பு:திரைப்படத்துறையில் கோவிட்-19 தொற்றுநோயின் தாக்கம்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்